**JA Prestwich Industries**, oli englantilaisen John Alfred Prestwichin perustama konetekniikanalan yritys, joka valmisti kuvaustarvikkeita, polttomoottoreita sekä muita hienotekniikkaa soveltavia laitteita. Yritys sulki ovensa lopullisesti vuonna 1964. Polttomoottoreiden osalta yritys tunnettiin lyhyemmin kirjainyhdistelmästä J.A.P.

Historia
--------

Insinööri J. A. Prestwich perusti yrityksensä isänsä talon viereen Landowne Road 1:lle Tottenhamiin Lontooseen vuonna 1895. Vuoteen 1911 mennessä Prestwich siirsi yritystoimintansa Northumberland Park Road 17:nelle. Yritysrakennuksen etufasadi yrityksen logoineen purettiin lopulta vuonna 2012 ja tilalle rakennettiin J.Sainsbury's supermarketti osana Tottenham Hotspur Redevelopment Scheme -kaavoitushanketta. Prestwich tuli tunnetuksi sekä kuvaustarvikkeistaan että polttomoottoreistaan. Prestwich työskenteli yhteistyössä sähkötekniikan insinöörin S.Z. de Ferrantin kanssa sekä myöhemmin kuvaustekniikan uranuurtajan William Friese-Greenen kanssa.

J.A.P -moottoreita asennettiin moniin kuuluisiin moottoripyöriin, mutta myös varhaisaikojen lentokoneisiin  moottorisahoihin, kultivaattoreihin, sekä pikaraitiotien huoltorekoissa.. Moottoripyöriin asennetut moottorit menestyivät hyvin ja niitä käytettiin speedway-pyörissä 1960-luvulle asti. Toisen maailmansodan aikana Prestwich tuotti n. 240 000 teollisesti valmistettua ottomoottoria sotakäyttöön miljoonien lentokoneen osien ohella.

Vuoden 1945 jälkeen Prestwichin tuotannosta vastasi Villiers Ltd. ja yritys fuusioitui kokonaan Villiers Engineering Companyn ympärille vuonna 1957, mutta myös Villiers itse päätyi Manganese Bronze Bearingsin alaisuuteen.

Prestwichin Northumberland Parkin konetekniikkaosasto suljettiin 1963.. Asiapaperit, valokuvat ja yrityksestä julkisesti esille tarkoitettu materiaali siirrettiin Science Museum Library & Archivesiin Wroughtonin Luonnontieteelliseen museoon.

Tuotteet
--------

### Lentokoneen moottorit

Varhaiset lentokoneet olivat rakenteeltaan kevyitä yksinkertaisia ja jotka vaativat voimanlähteikseen luotettavia sekä kevytrakenteisia moottoreita. J.A.P:n moottoripyöriin tarkoitettuja moottoreita käytettiin usein kyseiseen käyttötarkoitukseen. J.A.P:itä käytettiin muun muassa vuoden 1909 A V Roe Early kolmitasoissa, jota pidettiin ensimmäisenä täysbrittiläisvalmisteisena lentokoneena, minkä seurauksena Prestwichilla ja Roella oli hetken aikaa yritysyhteistyötä keskenään. Prestwich toimitti aluksi kyseistä moottoria lentokonevalmistajalle ja antoi heidän tehdä siihen paikallisia muunnoksia, muun muassa asentaa suurempia venturiputkia kaasuttimiin, jolloin saatiin aikaiseksi suurempi ilmanotto eri korkeuksilla.. 1920-luvun lopulla ja 1930-luvun alkupuolella J.A.P tuotti lisenssillä erilaisia raskasmoottoreita, muun muassa yhdysvaltalaiselle Aeronca Aircraftille Britannian markkinoita varten.

### Kuvausala

Prestwich tuotti 1900-luvun alussa kuvaustarvikkeita, kuten kameroita, tulostimia, mutoskooppeja, leikkaus- ja perforointikoneita sekä elokuvaprojektoreita (esim. elokuvakameroita Warwick Trading Companylle sekä Charles Urban Trading Companylle).

### Auton moottoreita

1934 Morgan Super Sport J.A.P -moottorilla
J.A.P moottoreita käytettiin laajasti kevytautoissa vuosina 1910-1914, jolloin ne olivat useiden pienautovalmistajien suosiossa. Vuonna 1914 J.A.P julkisti uuden juuri kevytautolle tarkoitetun moottorinsa, jonka poraus oli 90 mm ja iskunpituus 85 mm (1082 kuutioinen) V2-moottori. Moottorissa oli suurempi vauhtipyörä kuin moottoripyörän vastaavassa koneessa ja suljettu rengasgeneraattori. Moottorin ajateltiin mahtuvan kolmipyöräiseen Morganiin.

J.A.P:n suurtehoisten, mutta kevyiden kilparatamoottoreiden kehityksen ohella osa ennen sotia edeltäneistä autonvalmistajista, kuten G.N. T.B.(Thompson Brothers), Morgan Motor Company ja Reliant, käyttivät J.A.P -moottoreita voimanlähteinään.

J.A.P laajensi toimintaansa kilpa-autoiluun toisen maailmansodan jälkeen, jolloin useita moottoreista käytettiin Britannian pikkuformuloissa tai Formula 3-sarjassa John Cooperin tekemän kehitystyön seurauksena. J.A.P osallistui myös ensimmäiselle Formula 1 -kaudelle moottorintoimittajana, jolloin sen asiakkaana toimi yksityistalli Horschell Racing Corporation. Kyseisen moottorin tahdittamaa Cooperin valmistamaa autoa käytettiin Monacon GP:ssä, joka päättyi tallin kuljettajan Harry Schellin keskeytykseen.

Viimeisinä vuosinaan Prestwich tuotti osia myös muille autonvalmistajille, kuten sylinterikansia Lotus Cortinaan sekä varhaisiin Ford-pohjaisiin Lotus Elanin moottoreihin.

### Moottoripyörät

Vuosien 1904 ja 1908 välisenä aikana moottoripyöriä tuotettiin Britanniassa kansiventtiilisten moottoripyörien moottorien kehityksen ansiosta.

Sen jälkeen kun J.A.P:n tehdas alkoi keskittyä moottorien toimittamiseen muille valmistajille, kuten Brough Superiorille, Triumph Engineeringille, AJS:lle, Enfield Cycle Co:lle, Hazlewoods Limitedille, Zenith Motorcyclesille sekä HRD Motorcyclesille (Vincent Motorcyclesin edeltäjälle), J.A.P:n moottoreilla varustettuja koneita toimitettiin Venäjälle ensimmäisen maailmansodan aikana. Eräs kyseisistä koneista oli AJS Model D.

J.A.P toimitti useita moottoreita ulkomaisille moottoripyörävalmistajille, kuten Dreschille ja Terrot´lle Ranskaan, mutta myös Ardielle, Heckerille ja Tornaxille Saksaan.

Myöhemmin J.A.P -moottoreita käytettiin Villiersin alaisuudessa moottoripyöräkilpailuissa. Useimmiten niitä käytettiin speedwayllä tai mutaradoilla. Suomessa moottori oli yleinen maarata-ajoissa eli kansankielellä "jappiajoissa.

|  |  |
| --- | --- |
| 1948 Elstar JAP Grasstrack, National Motor Museum, Beaulieu, Hampshire | 1950 Rotrax JAP Speedway, National Motor Museum, Beaulieu |

### Rautatiekoneisto

Varhaisimpiin rautatieverkoston huoltokulkuneuvoihin kuulunut Wickhamin resiina käytti J.A.P:n V2-moottoria. Kulkuneuvoon kuuluivat iso vauhtipyörästö sekä pyörien toimintaa säädellyt kitkamoottori.

### Maamoottorit

J.A. Prestwich valmisti myös maamoottoreita J.A.P:n nimellä moniin käyttötarkoituksiin ja niiden koko vaihteli pienimmästä 0-mallista (kaksitahtinen) suurempaan 6-malliin. Niitä käytettiin kultivaattoreissa, generaattoreissa, lypsykoneissa, vesipumpuissa, ruohonleikkureissa, heinäpaalien nostureissa sekä muissa maatalouslaitteissa. Laitteet olivat usein nelitahtisia, mutta myös kaksitahtisia käytettiin niiden luotettavuuden vuoksi (niitä voidaan nähdä edelleen Britannian Vintage-ralleissa).

J.A.P:llä oli tehdas myös Chelmsford Roadilla, Lontoon Southgatella, joka työllisti 40-50 ihmistä vuonna 1955.

Katso myös
----------

* Formula 1 -kausi 1950, Wikipedia (englanniksi)
* Harry Schell, Wikipedia (englanniksi)
* Monacon Grand Prix 1950, Wikipedia (englanniksi)

Lähteet
-------

1. ↑  Prestwich, John Alfred 1874 - 1952 The Science Museum Group. Viitattu 4.1.2020. (englanniksi)
2. ↑  JAP-Harding Monoplane *sciencmuseum.org.uk*. Science Museum London.  Arkistoitu 11.2.2007. Viitattu 5.4.2015. (englanniksi)
3. ↑  GEM Series II *Great Britain*.  2.11.2010. Antique Rototiller (Donald A.Jones).  Arkistoitu 13.2.2015. Viitattu 5.4.2015. (englanniksi)
4. ↑  J.A.P. Motorcycles & Motorcycle Engines *Euro Brands*. Sheldon’s Emu. Viitattu 5.4.2015. (englanniksi)
5. 1 2  Jim Lewis 1999, *J.A.Prestwich-Tottenham's Prolific Inventor*, Ch 18 of *London's Lea Valley*, Phillimore, ISBN 1-86077-100-9
6. ↑  Wilkins, Miles: *Lotus Twin-Cam Engine*, s. 29. Motorbooks International, 2003. Teoksen verkkoversio.
7. ↑  The Villiers Engineering Co. Ltd *Museum: Engineering*. Local History.  Arkistoitu 31.8.2012. Viitattu 5.4.2015. (englanniksi)
8. ↑  J A Prestwich Industries Limited The Science Museum Group. Viitattu 4.1.2020. (englanniksi)
9. ↑  Archive of J. A Prestwich & Co. relating to engine and motorcycle production The Science Museum Group. Viitattu 4.1.2020. (englanniksi)
10. ↑  Aircraft Engines – Make, Model and Manufacturers Summary *Engines*. Australian Ultralight Aircraft.  Arkistoitu 29.10.2008. Viitattu 5.4.2015. (englanniksi)
11. ↑  Aeronco, Prestwich, J.A.P. (UK) *Aeroengine*. Adelphia.  Arkistoitu 30.9.2007. Viitattu 5.4.2015. (englanniksi)
12. ↑  John Alfred Prestwich Who's Who of Victorian Cinema. Viitattu 5.4.2015. (englanniksi)
13. ↑  "J.A.P. Engines for 1915", The Motor Cycle magazine, 22nd Oct 1914, p461
14. ↑  Engines used in the Morgan Three-wheeler *Engines*. Morgan, the World's Leading 3-Wheeler. Viitattu 5.4.2015. (englanniksi)
15. ↑  Muelas, Felix: Brabham's Cooper debuting among the all-conquering Mercs *8W*.  Elokuu 1999. Forix. Viitattu 5.4.2015. (englanniksi)
16. ↑  1950 Monaco Grand Prix ESPN. Viitattu 4.1.2020. (englanniksi)
17. ↑  1950 Monaco Grand Prix - RACE RESULT *Formula1.com*. Formula One World Championship Limited. Viitattu 4.1.2020. (englanniksi)
18. ↑  FORD CORTINA-LOTUS: Amazing Performance From a Demure Package *Car Life*.  Heinäkuu 1996. Pixelmatic.  Arkistoitu 11.3.2015. Viitattu 5.4.2015. (englanniksi)
19. ↑  The Complete Motorcycle Compendium – J Total Motorcycle. Viitattu 5.4.2015. (englanniksi)
20. ↑  See JAP motor cycle engine, 1904 *Transport*. Ingenious.  Arkistoitu 11.4.2015. Viitattu 5.4.2015. (englanniksi)
21. ↑  Leno, Jay: Half The Wheels, Twice The Fun – Popular Mechanics *Automotive*.  Joulukuu 2001. Popular Mechanics.  Arkistoitu 22.4.2009. Viitattu 5.4.2015. (englanniksi)
22. ↑  Triumph Motorcycles Timeline: The Early Years, 1883–1918 *Motorcycles: Triumph*. Ian Chadwick. Viitattu 5.4.2015. (englanniksi)
23. ↑  H.R.D. Motorcycles My Vincent.  Arkistoitu 30.9.2007. Viitattu 5.4.2015. (englanniksi)
24. ↑  A. J. Stevens & Company (1914) Limited *Transport*. Local History.  Arkistoitu 4.2.2012. Viitattu 5.4.2015. (englanniksi)
25. ↑  History of Dresch motorcycles *Dresch*. Viitattu 5.4.2015. (ranskaksi)
26. ↑  ARDIE (1919 - 1958) Meisterdinger. Viitattu 5.4.2015. (saksaksi)
27. ↑  HECKER (1921 - 1956) Meisterdinger. Viitattu 5.4.2015. (saksaksi)
28. ↑  Geschichte Tornax-Motorfahrzeugfabrik.  Arkistoitu 2.4.2013. Viitattu 5.4.2015. (saksaksi)
29. ↑  England Test dirt-track motorcyclist, Jack Wotton, on his JAP (JA Prestwich) engined bike *Picture Australia*. National Library of Australia.  Arkistoitu 12.8.2008. Viitattu 5.4.2015. (englanniksi)
30. ↑  Kanerva, Juha: Muistokirjoitus Paavo M. Petäjälle (1936–2018): "Hän sanoi asiat suoraan, mistä kaikki eivät pitäneet" *Maastohiihto*.  28.6.2018. Ilta-Sanomat. Viitattu 21.2.2021.
31. ↑  Wickham Motor Trolley  5.4.2013. South Devon Railway.

* JAP, Chicane F1, viitattu 5.4.2015.
* Horschell Racing Corporation, Chicane F1, viitattu 5.4.2015.

Aiheesta muualla
----------------

* JA Prestwich/JAP historiaa
* Who's who in Victorian cinema
* JAP Speedway moottorit – historia
* Company history

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:JA Prestwich Industries